जुनियर टेनिस खेलाडी मलेसियातिर
आईटीएफ एसिया यू–१४ डेभलपमेन्ट च्याम्पियनसिपको फाइनल चरणमा भाग लिन नेपाली टेनिस टोली शुक्रबार मलेसियाको कुचिङ गएको छ ।
काठमाडौँ — आईटीएफ एसिया यू–१४ डेभलपमेन्ट च्याम्पियनसिपको फाइनल चरणमा भाग लिन नेपाली टेनिस टोली शुक्रबार मलेसियाको कुचिङ गएको छ ।अप्रिल ८ देखि १९ सम्म हुने प्रतियोगिताको पुरुषमा वृजेश अर्याल र असभसम्राट हाडाले प्रतिस्पर्धा गर्नेछन् । महिलामा शिभाली गुरुङ र स्वस्तिका विष्टले भाग लिनेछन् । प्रशिक्षकमा सूर्यभुषण वज्राचार्य छन् । शिभाली र स्वस्तिका मलेसियामै रहेको नेपाल टेनिस संघका प्रवीण देवकोटाले जनाएका छन् । अरूलाई नेपाल टेनिस संघका सदस्य अजय विष्ट र जयजीव हाडाले सातदोबाटोमा बिदाइ गरे ।